ผมมีอาการผิดปกติครับ ปวดเนื้อปวดตัวไปหมดลิ้นเป็นฝ้าไม่หายสักทีมีอาการปวดหัวตลอด เหมือนคนอดนอน ตัวร้อนๆในช่วงเย็นๆมืดๆ ปวดกระดูกหลังมากๆ เป็นมา1ปีแล้วครับ
สวัสดีค่ะ อาการปวดตามตัวเรื้อรังเป็นปี อาจเกิดจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นที่กล้ามเนื้อหลายๆมัด พร้อมกันได้-เส้นเอ็นอักเสบ-นรองกระดูกทับเส้นประสาท แต่มักปวดแค่ที่หลังกับขา ปวดมากเวลายืนหรือนั่ง มักไม่เป็นที่คอกับไหล่-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดแนะนำไปพบแพทย์เพิ่มเติม เพื่อวัดไข้ดูด้วยว่ามีไข้ร่วมด้วยหรือไม่ หากไม่มีไข้ เป็นการปวดเมื่อยอย่างเดียว จะนึกถึงโรคในกลุ่มกล้ามเนื้อมากที่สุดส่วนลิ้นเป็นฝ้านั้น คงต้องตรวจร่างกายเพิ่มเติมว่าเป็นฝ้าขาวจริงหรือไม่ ถ้าใช่อาจเกิดจากเชื้อราที่ลิ้น โรคทางผิวหนังอืนๆเช่นโรคไลเคนพลานัสคือการอักเสบเรื้อรังที่ปากและลิ้น การสูบบุหรี่ ดื่มแอลกอฮอล์มาก ภาวะขาดน้ำ เป็นต้นหลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน พักผ่อนมากๆ รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการหากพักการใช้งานตามบริเวณที่ปวดแล้วแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่นขาบวม แดง ร้อน ปวดตามข้อร่วมด้วย ควรรีบไปพบแพทย์เพื่อหาสาเหตุเพิ่มเติม